SUPEREIF เผยรฟฟ. “สระแก้ว” หวนเดินเครื่องผลิตแล้ว หลังหยุดชั่วคราวจากน้ำท่วม
SUPEREIF เผยรฟฟ. “สระแก้ว” หวนเดินเครื่องผลิตแล้ว หลังหยุดชั่วคราวจากน้ำท่วม
SUPEREIF เผยรฟฟ. “สระแก้ว” หวนเดินเครื่องผลิตแล้ว หลังหยุดชั่วคราวจากน้ำท่วม
26 ต.ค. 2563

บลจ.บัวหลวง (บริษัทจัดการ) ในฐานะบริษัทจัดการของกองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี หรือ SUPEREIF (กองทุนฯ) แจ้งว่าตามที่เกิดเหตุการณ์ฝนตกหนักอย่างต่อเนื่องที่จังหวัดสระแก้ว และส่งผลกระทบต่อการผลิตไฟฟ้าของโครงการโรงไฟฟ้าหันทราย ที่ตั้งอยู่ในจังหวัดสระแก้ว ตั้งแต่วันที่ 18 ตุลาคม 2563 จากภาวะน้ำท่วม
โดยต่อมาในวันที่ 21 ตุลาคม 2563 เวลาประมาณ 7.50 น. โรงไฟฟ้าเริ่มกลับมาผลิตไฟฟ้าได้บางส่วน โดยเปิดใช้งานเครื่องแปลงกระแสไฟฟ้าได้ 4 เมกะวัตต์ จากทั้งหมด 8 เมกะวัตต์ และวันที่ 22 ตุลาคม 2563  เวลาประมาณ 7.20 น. โรงไฟฟ้าสามารถเปิดใช้งานเครื่องแปลงกระแสไฟฟ้าได้เพิ่มอีก 2 เมกะวัตต์ เป็น 6 เมกะวัตต์ จากทั้งหมด 8 เมกะวัตต์  โดย ณ เวลา 13.00 น. ระดับน้ำในโครงการลดลงจนต่ำกว่าแผงพลังงานแสงอาทิตย์ทุกจุด
ขณะที่ในวันที่ 23 ตุลาคม 2563 ระดับน้ำลดลงมาก เจ้าหน้าที่ของโครงการสามารถลงไปตรวจสอบแผงพลังงานแสงอาทิตย์ที่บริเวณอาคาร Power House 2 หลังสุดท้าย (2 เมกะวัตต์สุดท้าย) ได้แล้ว โดยในวันนี้ยังคงเปิดใช้งานเครื่องแปลงกระแสไฟฟ้า 6 เมกะวัตต์ จากทั้งหมด 8 เมกะวัตต์ และในวันที่ 24 ตุลาคม 2563  เวลาประมาณ 6.45 น. โรงไฟฟ้าสามารถผลิตไฟฟ้าได้ตามปกติ โดยเปิดใช้งานเครื่องแปลงกระแสไฟฟ้าได้ 8 เมกะวัตต์